המעצרים הפוליטיים בירדן (2021)

ב-3 באפריל 2021 נעצרו 20 בכירים בממלכה הירדנית בחשד שקשרו קשר להדחת המלך עבדאללה. בין הקושרים נמצא גם הנסיך חמזה בן חוסיין, אחיו למחצה של המלך. גורם מודיעיני בכיר בממלכה דיווח כי ההתרעה התקבלה משירותי המודיעין של ישראל ושל ארצות הברית. ירדן אסרה לדווח על המשבר בבית המלוכה ועל ההאשמות כלפי הנסיך חמזה. לפי דיווחים באמצעי התקשורת, ב-3 באפריל 2021 רשויות החוק בירדן סיכלו ניסיון הפיכה במדינה, אשר במסגרתו לקחו חלק חברים בבית המלוכה הירדני, בהם נסיך הכתר לשעבר, חמזה בן חוסיין. התקשורת הממלכתית בירדן הכחישה כי חמזה היה מעורב בהפיכה או נעצר, אך בכלי תקשורת בעולם דווח כי הוא נמצא במעצר בית בארמונו. הוושינגטון פוסט דיווח כי בכיר בבית המלוכה טוען כי מעצרו של הנסיך, שלווה במעצרים נוספים, הוא חלק מסיכול תוכנית הפיכה נרחבת, בה השתתף בן משפחת מלוכה נוסף ועוד ראשי שבטים ומפקדים בצבא ירדן. הנסיך חמזה ומשפחתו, בנו הבכור של המלך חוסיין מנישואיו למלכה נור, מוחזקים בארמון בבירה עמאן תחת שמירה כבדה. על פי דיווחים בכלי תקשורת ערביים, הנסיך חמזה קיבל את ההודעה על מעצרו מידי בכירים בצבא שהגיעו אל הארמון בו הוא מתגורר. המידע שהוביל לקושרי הקשר התקבל מה-CIA האמריקני והמודיעין הישראלי. הנסיך חמזה כיהן כיורש העצר בממלכה במשך ארבע שנים לפני שאחיו למחצה, המלך עבדאללה, החליט להעביר את התואר לבנו הבכור הנסיך חוסיין. מעצרים נוספים צפויים בהמשך. צבא ירדן הכחיש את מעצר הנסיך. הרמטכ"ל הירדני אמר בטלוויזיה הממלכתית בירדן: "אין אמת בטענות שפורסמו על מעצר הנסיך חמזה אבל הוא התבקש להפסיק בפעולות הפוגעות בביטחון ירדן ויציבותה במסגרת חקירות כוללות שביצעו מנגנוני הביטחון". בעקבות חקירות אלה נעצרו שריף חסן, אף הוא בן משפחת המלוכה, באסם עוודאללה שהיה במשך שנים יועצו הקרוב של המלך עבדאללה התחנך בארצות הברית ובעבר שימש יועץ ליורש העצר הסעודי, מוחמד בן סלמאן, ואף כיהן כשר האוצר בממשלה בריאד ואישים נוספים. לאחר הכחשת הירדנים, פרסם הנסיך סרטון שבו הוא מאשר כי הוא נתון במעצר בית. בירדן פורסם כי איש "המוסד" לשעבר יצר קשר עם הנסיך והציע לארגן לבני משפחתו פינוי במטוס פרטי מהממלכה. האדם שבו מדובר, רועי שפושניק, הגיב שאין לו כל קשר ל"מוסד", ואת הצעת העזרה הגיש עקב חברות אישית עם הנסיך חמזה. בהמשך, הנסיך חמזה חתם על מכתב נאמנות למלך עבדאללה. המלך אמר ב-7 באפריל שהנסיך הבטיח להיות נאמן, הסכסוך נגמר. ניסיון ההפיכה הצבאי הירדני לכאורה ב-1957 דניאל סלאמה, חשד לתכנון הפיכה בירדן: "20 נעצרו, אחיו של המלך נחקר", באתר ynet, 3 באפריל 2021 אהוד יערי, ‏לא נסיון הפיכה: סתימת פיות בירדן, באתר ‏מאקו‏, 4 באפריל 2021 ניר דבורי ועמית ולדמן, ‏ממשלת ירדן: הנסיך חמזה היה בקשר עם גורמים שניסו לערער את היציבות במדינה, באתר ‏מאקו‏, 4 באפריל 2021 אטילה שומפלבי וסמדר פרי, קרבות הנסיכים והקשר הישראלי: מאחורי הדרמה בירדן - הפודקאסט היומי, באתר ynet, 5 באפריל 2021 הכתר, העונה הירדנית: עושים סדר בנבכי המשפחה, באתר N12 תחקיר של הגרדיאן, 26 במאי 2021 (באנגלית) איתמר אייכנר, ה"מזימה" נגד המלך עבדאללה - והמסר מהמוסד ושב"כ: "זה מעלינו", באתר ynet, 12 ביוני 2021 ליעד אוסמו, השבטים של ירדן ו"המפגשים האסורים" עם הנסיך, באתר ynet, 20 ביוני 2021 ירדן אסרה לדווח על המשבר בבית המלוכה ועל ההאשמות כלפי הנסיך חמזה, באתר הארץ דניאל סיריוטי, דרמה בירדן: נחשפה התארגנות נגד עבדאללה, גל מעצרים של בכירים בממלכה, באתר ישראל היום, 3 באפריל 2021 סוכנויות הידיעות ודניאל סלאמה, הנסיך הירדני פרסם סרטון: "אני במעצר בית, לא אני המושחת", באתר ynet, 4 באפריל 2021 ברק רביד‏, דיווח בירדן: הגורם שהציע חילוץ במטוס לאשת הנסיך - איש מוסד לשעבר, באתר וואלה, 4 באפריל 2021 איתמר אייכנר, רועי ששמו נקשר לדרמה בירדן: "אני לא מהמוסד, רציתי לעזור לחברי הנסיך חמזה", באתר ynet, 4 באפריל 2021 המשבר בירדן: הנסיך חמזה חתם על מכתב נאמנות למלך עבדאללה, באתר וואלה!, ‏5 באפריל 2021 מלך ירדן: הנסיך הבטיח להיות נאמן, הסכסוך נגמר, באתר ynet, 7 באפריל 2021